cyanic-selkie/wikianc huggingface dataset:
Tanxo İzrayılov
Həyatı
1954-cü ildə Tanxo İzrayılov Moskvada A. Lunaçarski adına Rusiya Teatr İncəsənəti İnstitutunun balet şöbəsini bitirdi. Qafqaz rəqslərinin və Dağıstan ləzginkasının səhnələşdirilməsində iştirak edirdi. İzrayılov Diplom işi olaraq ansambl üçün konsert proqramı hazırladı.
O, İmran Qasımovun "Xəzər dənizi üzərində şəfəq" (M. N. Yermolova adına Moskva Dram Teatrı), Əlixan Tokayevin "Bəylər" (Moskva Satira Teatrı), Abdulla Qəhharın "İpək suzan" (Moskva vilayəti A. N. Ostrovski adına Dram Teatrı) tamaşalarında rəqslər ifa edib.
1954–1955-ci illərdə "Jok" (Kişinov) xalq rəqs ansamblının bədii rəhbəri və baletmeysteri işləyib. Tanxo İzrayılov1955–1958-ci illərdə Aşqabadda Türkmənistan SSR xalq rəqs ansamblının təşkilatçısı, bədii rəhbəri və xoreoqrafı olub.
Dağıstana qayıtdıqdan sonra Tanxo İzrayılov 1958–1978-ci illərdə Dağıstan Muxtar Sovet Sosialist Respublikasının Mahaçqala şəhərində "Ləzgihəngi" Xalq Rəqs Ansamblının yaradıcısı, bədii rəhbəri və xareoqrafı olub. 1970-ci ildə İzrayılov bədii rəhbər vəzifəsini qoruyaraq ansamblın rəhbərliyindən istefa verdi. O, ansambla rəhbərliyi dövründə, onunla həm SSRİ daxili, həm də xarici ölkələrdə qastrol səfərlərində olmuşdur.
Tanxo İzrayılov 1981-ci il noyabrın 30-da Moskvada vəfat edib. Elə orda Kuntsevo qəbiristanlığında dəfn edilib.
Krasnuşkinin binası
Krasnuşkinin binası - Rostov vilayəti Taqanroq şəhəri ərazisində yerləşən bina. Krasnuşkinin binası Taqanroq şəhəri Petrovskaya küçəsi, ev 37 ünvanında yerləşir. Bina 1871-ci ildə inşa edilmişdir. Krasnuşkinin binası regional əhəmiyyətli mədəni irs obyekti siyahısına daxil edilmişdir.
Tarixi
Krasnuşkinin binası 1871-ci ildə inşa edilmişdir. 1871-ci ildən burada «Peterburq manifaktura şirkətinə» aid kişi və qadın köynəkləri, dəsmallar, donlar, pambıq parçalar və digər tikiş məlulatları satılan mağaza mövcud olmuşdur.
1911-ci ildə bu binanın birinci mərtəbəsində Dansiqerə məxsus olan paltarları yumaq üçün sex mövcud olmuşdur. 1926-ci ildə binanın yarısında düymə və d. əşyaların satış şöbəsi yerləşirdi. 1928-ci ildən komission mağazası, 1931-ci ildən isə univeral mağaza yerləşməyə başlamışdır. 1933-cü ildə isə «Torqsin» adlı ticarət zalı açılmışdır.
31 may 2015-ci ildə binada ümumrusiya həcmində keçirilən «Sonuncu ünvan» adlı kompaniya çərçivəsində Mixail Markoviç Bondarenkonun xatirəsinə xatirə lövhəsi  qoyulmuşdur.
Arxitektur xüsusiyyətləri
Krasnuşkinin binası kərpiçdən inşa edilən iki mərtəbəli binadır. Klassizm elementləri üstü lüş təşkil edir. Birinci mərtəbədə tucsrət obyektləri yerləşir. Burada üç qapı və dörd pəncərə vardır. İkinci mərtəbədə yaşayış mənzilləri yerləşir. İkinci mərtəbənin pəncərələri yarımdairəvidir.
Müasir vəziyyəti
Krasnuşkinin binası inqilablar və müharibələrə baxmayaraq ilkin görünüşünü qorutub saxlaya bilmişdir. Birinci mərtəbədə mağazalar yerləşir. İkinci mərtəbədə isə mənzillər qərarlaşır. 2015-ci ildə binanın təmirinə başlanılmışdır. Binanın təməli möhkəmləşdirilmiş, yeni qaz və su xətləri çəkilmiş fasadına əl gəzdirilmişdir.
Kürən Sonya (film, 1985)
Kürən Sonya  — 1985-ci ildə istehsal olunmuş ABŞ döyüş filmi. Baş rolda Arnold Şvartsenegger iştirak edir. Filmə Metro-Goldwyn-Mayer kinokompaniyası distribüterlik etmişdir.
Məzmun
Sehrli gücə sahib olan Kraliça Qedren Sonyanın ailəsini öldürür. Sonyanın intizarını görən ilahələrdən biri ona sehrli güc verir. Bu səbəbdən Sonya Çin ustasının yanına gedir ki, qazandığı güclə qılınc oynada bilsin. Həmçinin, bu müddətdə müxtəlif sehrli qüvvəsi olan talisman haqqında öyrənir. Həmin talismanı məbədin kahinləri qoruyur. Talismanı qaranlığa qərq etməsələr, dünyada güclü zəlzələ yaradacaq və insanları məhv edəcəkdir. Kahinlər onu məhv etmək qərarına gəlirlər. Bu zaman Qedrenin döyüşçüləri məbədə hücum edir. Məbəddəki insanlar ona qarşı müqavimət göstərsələr də, onun döyüşçülərinə məğlub olurlar. Qedren talismanı oğurlayır və sağ qalanları yeraltına göndərmələrini əmr verir. Kahinlərdən biri Sonyanın bacısı Varnadır. Varna talismanı tapır və buradan qaçır. Lakin yolda Qedrenin döyüşçüləri tərəfindən ağır yaralanır. Bu zaman onu döyüşçü Kalidor xilas edir. Kalidor Kürən Sonyanı tapır və bacısın yanına gətirir. Varna ona talisman haqqında danışır və onu məhv etməsini söyləyir. Bu sözlərdən sonra Varna dünyadan köçür. Kalidor ona köməyini təklif etsə də, Kürən Sonya onun təklifini qəbul etmir və Qedrenin axtarışına yollanır.
Kürən Sonya yoluna davam edən zaman talisman tərəfindən məhv edilən Heblok şəhərini görür. Burada Şahzadə Tarna və onun köməkçisi Falkonu tapır. Şahzadə Tarna Qedrenə təslim olmadıqdan sonra Qedren talismanın hesabına şəhəri məhv etmişdir. Bu səbəbdən onlar Qedrendən qisas almaq üçün yeni ordu yaradacaqlar. Onlar Kürən Sonyanı orduda aşpaz olaraq işləməsinə dəvət edirlər. Kürən Sonya isə bundan imtina edərək, Qedrenin yaşadığı Əbədi Qaranlıq krallığında yerləşən "Berkubane" qəsrinə yola düşür. Kürən Sonya dağ keçidindən keçmək istəyən zaman ona Lord Britaq mane olur. Kürən Sonya onunla döyüşür və onu öldürür. Bu səbəbdən onun dəstə üzvləri Kürən Sonyaya hücum edir. Bu zaman onu yol boyu gizli olaraq təqib etmiş Kalidor, döyüşçüləri öz tərəfinə çəkir və Kürən Sonyanın buradan qaçmasına şərait yaradır. Kürən Sonya buradan uzaqlaşdıqdan sonra Şahzadə Tarnanın quldurlar tərəfindən əsir götürüldüyünü görür. Kürən Sonya quldurlarla döyüşür və Tarnanın köməkçisi Falkon bura gələrək, ona kömək edir. Onlar birgə yollarını davam etdirirlər. Bu müddətdə Qedren və köməkçisi İkol onları sehrli güzgüdə müşahidə edirlər. Bir müddət sonra Qedren talismanın sehri nəticəsində onların yolu üzərində fırtına yaradır və onlar içi suyla dolu olan mağaraya getməyə məcbur olurlar. Bu zaman suda onların üzərinə bədheybət hücum edir. Kalidor tez bir zamanda onların köməyinə gələrək, bədheybəti öldürür.
Bu hadisədən sonra Kürən Sonya Kalidorun köməyini qəbul edir. Bir müddət sonra Kürən Sonya və Kalidor aralarında kimin yaxşı qılıncla döyüş bacarığını yoxlamaq üçün bir-biri ilə döyüşürlər. Döyüşün sonu heç-heçə ilə bitir. Sonda onlar Qedrenin yaşadığı paytaxta çatırlar və onun döyüşçüləri ilə mübarizə aparmağa başlayırlar. Mübarizədən əvvəl onlar Şahzadə Tarnanı qəsrdən kənar yerə yollamışdılar. Qedren talismanı Alovlar otağında saxlamışdır. Talisman qəsrdə müxtəlif fəlakətlərin baş verməsinə səbəb olur. Qedrenin köməkçisi olan İkol ona talismanı bir neçə müddət qaranlıq otaqda saxlamağı təklifini söyləyir. Lakin Qedrenin onunla razılaşmadığını görüncə, İkol Heblok şəhərindən olan qızılları götürür və buradan qaçmaq niyyətinə düşür. Lakin bu zaman Şahzadə Tarna onunla mübarizə aparmağa başlayır və İkol baş verən fəlakətlər səbəbindən dünyadan köçür. Kürən Sonya Qedren ilə mübarizə aparmağa başlayır. Kalidor və Falkon öz növbəsində olaraq Qedrenin döyüşçüləri ilə mübarizə aparırlar. Kürən Sonya Qedreni öldürür və talismanı uçuruma ataraq, onu məhv edir. Sonda döyüşçülər buradan qaçmağı bacarırlar.
Tənqid
"Kürən Sonya" film tənqidçilər tərəfindən müsbət qarşılanmamışdır. Arnold Şvartsenegger müsahibəsində, "Bu mənim iştirak etdiyim ən pis film idi" sözlərni qeyd etmişdir. Həmçinin, Arnold zarafatnan: "Əgər mənim uşaqlarım özlərini yaxşı aparmasa, mən onları otaqlarına göndərərək, bu filmə cəza kimi 10 dəfə baxmağı məcbur edirəm. Amma mənim onlarnan bir o qədər problemim yoxdur" ifadələrini əlavə etmişdir.
Çin–Türkmənistan münasibətləri
Çin–Türkmənistan münasibətləri — Çin Xalq Respublikası və Türkmənistan arasındakı iki tərəfli diplomatik münasibətlər. Türkmənistan və Çin Xalq Respublikası arasında ilk diplomatik əlaqələr 6 yanvar 1992-ci ildə qurulmuşdur. 2013-cü ili sentyabrında iki ölkə arasında əlaqələr strateji əməkdaşlıq səviyyəsinə qalxdığı bəyan edilmişdir. 2014-cü ilin mayında Çin və Türkmənistan dostluq və əməkdaşlıq sahəsində müqavilə imzalamışlar.
Türkmənistan səfirliyi
Türkmənistanın Çin Xaıq Respublikasında səfirliyi (Pekin) Türkmənistan Respublikası Prezidentinin əmrinə əsasən 6 sentyabr 1993-cü ildə açılmışdır.
17 sentyabr 2013-cü ildən Türkmənistanın Çin Xalq Respublikasındakı Fövqəladə və Səlahiyyətli səfiri Çinar Rüstəmovdur.
Səfirlər
Amangəldi Rəhmanov (28.03.1995 — 09.03.2001)
Boris Şixmuradov (11.03.2001 — 30.10.2001)
Qurbanməhəmməd Qasımov (30.10.2001 — 20.03.2008)
Murad Nəzərov (05.01.2009 — 17.12.2010)
Qurbannəzər Nəzərov (22.02.2011 — 17.09.2013)
Çinar Rüstəmov (17.09.2013 — h.h.)
Lu Quyçen (sentyabr 2003—sentyabr 2008)
U Xunbin (sentyabr 2008—mart 2011) ;
Sun Beydun (oktyabr 2016) ;
İqtisadi əməkdaşlıq
türkmənistan ümçün Çin ən böyük iqtisadi tərəfdaşdır. В 2017 году объём товарооборота между странами достиг 10 миллиардов долларов (в 1992 году он составлял 4,4 миллиона долларов). Türkmənistandan Çinə idxal edilən əsas məhsul təbii qazdır. 2017-ci il məlumatına görə Türkmənistandan Çinə 30 mlrd m³ qaz ixrac edilmişdir. 2009-cu ildən Çin Türkmənistan qazının ən böyük alıcısıdır.
Qaz əsasən Türkmənistan-Çin qaz kəməri vastəsi ilə çinə daşınır. Kəmərin uzunluğu 1833 kilometrdir. Qaz Türkmənistanın Qalkınış yatağından Özbəkistan və Qazaxıstandan keçməklə Çinə çatdırlacaqdır.
Çin Türkmənistanla enerji daşıyıcılarının diversikasiyası siyasətini yeridir. Bu isə nəyin ki, iqtisadi həm də siyasi cəhətdən ölkələrin Rusiyadan asıllığını azaldır. Bununla yanaşı Çin Türkmənistanın yeritdiyi neytrallıq siyasətini dəstəkləyir.
Nəqliyyat və loqistika
Türkmənistan Çin üçün Yeni İpək yolunun gerçəkləşdirilməsində əsas fiqurlardan hesab edilir. Artıq Çin-Qazaxıstan-Türkmənistan-İran dəmir yolu fəaliyyət göstərir. Bu Çin mallarının İrana daşınmasında yarıbayarıya azaltmışdır.
Hər gün Aşqabaddan Çinin Urumçi və Prkin şəhərlərinə uçuşlar həyata keçirilir.
Təhsil
2.000-dən artıq türkmən Çinin ali məktəblərində təhsil alır. Onlar əsdasən Çinin Tibb Universitetlərinə üz tuturlar. Universitet müəllimləri arasında təcrübə mübadiləsi də həyata keçirilir.
Terrorizmə qarşı mübarizə
Çin Sintszyan-Uyğur Muxtar Rayonunda beynəlxalq teror təşkilatçılarının və separatçı fəaliyyətlər ilə mübarizədə Türkmənistanın köməyinə inanır. İki ölkənin əməkdaşlığı bu hərəkatın Mərkəzi Asiyada tərəfdarları ilə mübarizəyə yönəldilə bilərК.
Buzbağlama
Buzbağlama — Yer səthində və əşyalar üzərində həddindən artıq soyumuş yağış, çiskin və sıx duman damcılarının donması nəticəsində əmələ gələn sıx buz təbəqəsi.
Buzbağlama təhlükəli hadisə olub düzənlik rayonlar üçün səciyyəvi deyildir. Dağlarda isə o böyük davamiyyətə və intensivliyə malik olduğundan böyük zərər vurur. Məsələn, Mərəzədə 1958-ci ilin yanvarında buzbağlamanın qalınlığı 4 sm, xətlərin hər bir metrində buzun çəkisi 240 qr olmuş və sürəti 10 m/san olan küləklə müşayiət olunmuşdur. Buzun ağırlığı altında elektrik xətlər qırılmış, çoxlu dirək sınmışdır. 1957-ci ilin martında Zərdabda buzun qalınlığı əvvəlki hadisədə olduğundan xeyli az, çəkisi isə 20 dəfə yüngül olmuşdur. Nəticədə meyvə ağaclarının təzə açılmış çiçəkləri tələf olmuşdur.
Azərbaycanda buzbağlama hadisəsi
Azərbaycanda buzbağlama hadisəsi əsasən sentyabrdan may ayına qədər müşahidə edilir. Maksimum təkrarlanma düzənlik rayonlarında dekabr, yanvar və fevral aylarına təsadüf edir.
Kür-Araz ovalığında buzbağlama hər 10 ildə 1-3 dəfə təkrarlanır. Düzənlik rayonlardan dağlara doğru, xüsusilə də Böyük Qafqazın şimal-şərq hissəsində buzbağlamanın yaranma ehtimalı çoxalır. Burada 500-800 m hündürlükdə buzbağlamalı günlərin sayı maksimuma çatır (orta çoxillik dövrdə hər il 10-20 gün). Bura Azərbaycanın ən təhlükəli buzbağlama ərazisidir. Bu zonadan yuxarıda və aşağıda buzbağlamalı günlərin sayı azalır: sahil zonada 1-2, yüksək dağlıqda isə 1 gündən az olur. Böyük Qafqazın cənub yamacının qərb hissəsində 600-900 m hündürlükdə bu hadisələr ildə 2-5 gün, orta və yüksək dağlıq hissədə isə daha az olur. Kiçik Qafqaz buzbağlamanın təsirinə az məruz qalır. Burada maksimum təkrarlanma zonası 1300-1500 m hündürlükdə yerləşir (il ərzində 2-5 gün). Talış dağlarında 800-1000 m hündürlükdə buzbağlamalı günlərin sayı il ərzində 2-5 gündən çox olmur. Naxçıvan Muxtar Respublikasında buzbağlama az təkrarlanmaya malikdir. Lakin orta və yüksək dağlıq zonalarda elə yerlər vardır ki, burada oroqrafik xüsusiyyətlərlə bağlı olaraq buzbağlama hadisəsi daha çox müşahidə olunur. Məsələn, Biçənək aşırımında ildə orta hesabla 9 gün buzbağlama hadisəsi baş verir.
Buzbağlama adətən havanın 0°-dən -5°-yə qədər temperaturlarında müşahidə edilir. Hesablanmışdır ki, Qubada 267 buzbağlama hadisəsinin 74%-i yuxandakı temperaturda, 1%-i 0°- dən yuxarı, 25 %-i isə -5°-dən aşağı temperaturda əmələ gəlmişdir. Hündürlüyün artması ilə əlaqədar olaraq ən təhlükəlı buzbağlama hadisələri qış aylarında payız və yaz aylarına doğru yer dəyişir.
Curong Quş Parkı
Curong Quş Parkı   — dünyada olan ən böyük quş parklardan biri, Asiyanın isə ən böyüyü. Curong təpəsinin qərb yamacında yerləşir. Sinqapurun mərkəzindən yarım saatlıq yoldur.
Ümumi məlumat
Parkın yaradılması təklifi maliyyə naziri Goh Keng Sviyə məxsusdur. O istəyirdi ki, şəhər əhalisi təbiət qoynunda istirahət etsinlər. Plana görə bu parkda bütün quşlara : pinqvinlərdən tutmuş tropik quşlara ideal şərait yaradılmalı. Parkda quşlar sərbəst dolaşıb uçmalı idi. Ərazinin qiymətini çıxmaq şərti ilə park 3,5 milyon dollara başa gəldi.
Park ərazisində olan bölmələr
Gecə dünyası — bölməsində (böyük qəfəslər) gecə həyatı keçiriən quşlar məskunlaşıb. Ərazinin özünəməxsus işıqlandırma sistemi mövcuddur. Turistlərin gündüz ziyarəti zaman gecə şəaraiti yaradılır, gecə isə əksinə - gündüz. Bununla turistlər quşların gündüz aktiv həyat fazasını müşahidə edə bilirlər. Hər növ üçün özəl şərait yaradılmış: Sarı balıq bayquşu üçün manqrov cəngəlliyi, Qütb bayquşu üçün isə küknar və qar.
Cənub Şərqi Asiya quşları — 260 növə malikdir. Bəziləri üçün yer dəyişmə məhdudiyyəti yoxdur. Bəziləri üçün isə ideal təbii şərait yaradılımiış: Tropik yağış və rütubətə malik cəngəlliklər.
Pinqvinlər sahili — sahəsi 1 600  м², hündürlüyü 21 metr, soyuq iqlim şəraitinə malik pavilyon. 16 °C temperatura malik bu ərazidə süni su hövzələri yaradılmış və iki yüzdən çox pinqvin məskunlaşıb. Ziyarətçilər pinqvinləri 30 metrlik su altındakı pəncərədən də müşahidə edə bilir.
Lori Loft — xüsusi örtük altında olan ərazi. Hündürlüyü 9 mərtəbəlik bina ölşüsündə, sahəsi 3000 kvadrat metr olan bu qəfəsdə 1000 dən çox tutuquşu saxlanılır. Növ tərkibi 110 olsada, 60 yaxın növ məhz park ərazisində çoxalır.
Cənnət quşları — parkda cənnət quşlarının 5 növü var. Parkın əsas fəxr etdiyi məqamlardan biridə, oniki lələkli cənnət quşudur. Məhz ilk dəfə parkda onun çoxalmasına nail olunub.
Şəlaləli meydança — sahəsi 2 hektar olan bu ərazidə dünyanın ən hündür sünii şəlalələrindən biri yerləşir (30 metr). Burada Asiya, Afrika və Cənubi Amerikaya məxsus 1500 quş saxlanılır. Park ərazisinə 10 000 ekzotik bitki, 125 müxtəlif ağac növü əkilmişdir.
Qu quşu gölü — su hövzəsində müxtəlif qu quşu növləri saxlanılır - qaraboyun qu quşu, qara qu quşu, harayçı qu quşu. Quşları müşahidə etmək üçün xüsusi meydan təşkil olunub.
Qutanlar buxtası — 7 növ qutanın məskunlaşma ərazisi.
Uçmayan quşlar — burada dəvəquşularının müxtəlif növləri saxlanılır.
Flaminqo gölü — Adi qızılqazların saxlanıldığı su hövzəsi.
Çingiz Həsənov
Çingiz Həsənov — azərbaycanlı rejissor, Azərbaycan Respubilkasının Əməkdar Mədəniyyət İşçisi.
Həyatı
Çingiz Həsənov 21 aprel 1965-ci ildə Füzulidə anadan olub. ADMİU-nun rejissorluq fakültəsinin (teatr kollektivinin rəhbəri) bitirib (1990). Ailəlidir, üç övladı var.
Fəaliyyəti
1993-1997-ci illərdə könüllü olaraq Azərbaycan Respubilkasının suverenliyi uğurunda gedən vətən  müharibəsi döyüşlərində iştirak etmiş, 1-ci Qarabağ müharibəsi nin veteranıdır.
2000-ci ildən 2002-ci ilə kimi Azərbaycanfilm kinostudiyasının İstehsalat şöbəsində “Texnik”, 2002-ci ildən 2012-ci ilə kimi İstehsalt şöbəsində “Müdir” vəzifəsində çalışmışdır. 40-a yaxın filmdə 2-ci rejissor kimi fəaliyyət göstərmişdir.
2012-2019-cu illərdə Azərbaycanfilm kinostudiyasında bədii filmlərdə 2-ci rejissor olaraq fəaliyyət göstərmiş, 2019-cu il “Miras” filminə 2-ci rejissor kimi çalışmaq üçün Bakı Media Mərkəzi ndən dəvət almışdır. 2020-2021-ci illərdə Bakı Media Mərkəzində 70-ə yaxın layihədə çalışmışdır. 2022-ci il Azərbaycanfilm kinostudiyasında bədii filmdə işləmək üçün 2-ci rejissor kimi dəvət edilmişdir.
Cənab Prezident İlham Əliyev tərəfindən 02.08.2012-ci il tarixində Azərbaycan Respubilkasının Əməkdar Mədəniyyət İşçisi fəxri adına layiq görülmüşdür.
Kinematoqrafçılar ittifaqı nın və Kinorejissorlar gildiyası nın üzvüdür.
Filmoqrafiya
1. ”O dünyadan salam”. B.f  (1990)
2.”Mənim ağ şəhərim” .B.f  (1991)
3.”İcraçı” B.f  (1992)
4.”Elegiya” B.f  (1994)
5.”Nə gözəldi bu dünya” B.f (1997)
6.”Ofsunçu” B.f  (1999-2000)
7.”Küçələrə su səpmişəm” B.f  (2004)
8. “Girov” B.f  (2005)
9.”Əlvida Cənub  şəhəri” B.f (2005)
10.”Ev” Q.m (2006)
11.”Yalançılar”  Q.m (2007)
12.”Teatral həyat”. Q.m (2008)
13.”Düyün” Q.m (2008)
14.”Üçbucaq” B.f (2009)
15.”Ağ qara gecələr”  B.f. (2010)
16.”Arxası Qibləyə” Q.m (2010)
17.”Kabusun Gözülə” B.f (2011)
18. “Buta” B.f (2011)
19.”Qisas almadan ölmə” B.f (2012)
20."Axınla aşağı” B.f (2013)
21.”FİFA-2014”  B.f (2013)
22.”Yarımçıq Xatirələr” B.f (2014)
23.”Qara bağ” Q.m (2015)
24.”Dərs” B.f (2015)
25.”Onun atası” Q.m (2015)
26. “Xeyirlə Şərin rəqsi”  B.f (2016)
27.”Zabitin şərəfi” Q.m (2013)
28. “Həddən Artıq uyğunluq” B.f (2017)
31.”Çimərlik” (Yay Fəsli) B.f  (2018)
32. "Titrəmə” B.f (2019)
33. BAKU MEDİA CENTER-də ”And içirəm” S.f  (2019)
34. BAKU MEDİA CENTER-də 2021-ci il 44 günlük müharibəyə həsr edilmiş  “Biz “ S.f
35. BAKU MEDİA CENTER-də 2019-cu ildən 2021-ci ilin əvvəllərinə kimi (50) əllidən çox layihələrdə
36. “Həyat deyəsən gözəldi” (Fəryad-2)
37. İTV-nin 2022-ci ildə. M.Ə.Sabir haqqında çəkdiyi sənədli bədii filim
Veqan qidalanma
Veqan qidalanma — veqan dietlərin qidalanmaya və insan sağlamlığına təsirinə istinad edir.Yaxşı planlaşdırılmış, balanslaşdırılmış bir veqan diet insan həyatının hər mərhələsində qida maddələrinə dair bütün tövsiyələrə cavab vermək üçün uyğundur. Veqan dieti, pəhriz lifi, maqnezium, fol turşusu, C vitamini, E vitamini, dəmir və fitokimyəvi maddələrdə daha yüksək; və pəhriz enerjisi, doymuş yağ, xolesterol, uzun zəncirli omeqa-3 yağ turşuları, D vitamini, kalsium, sink və B12 vitamininə isə daha az yönəlikdir. Epidemioloji tədqiqatların ilkin sübutları bir veqan pəhrizinin xərçəng riskini azalda biləcəyini göstərir. 230px|thumb|right|Müxtəlif tərəvəz, meyvə və çərəzlər
Çingiz Həsənov
Filmoqrafiya
38. 2022-ci ildə  Fikrət Əmirov haqqında çəkilən sənədli bədii filim
Veqan qidalanma
Əsas zəmin
Veqan dieti, standart dietlər ilə müqayisədə, pəhriz lifi, maqnezium, fol turşusu, vitamin C, E vitamini və dəmirdə daha azdır, kalorilərdə daha azdır, doymuş yağ, xolesterol, uzun zəncirli omeqa-3 yağ turşuları, vitamin D, kalsium, sink və B12 vitamini ilə daha zəngin olur. Bitki qidaları B12 vitamini (bakteriya kimi mikroorqanizmlər tərəfindən istehsal olunur) ilə təmin olunmadığına görə tədqiqatçılar razılaşırlar ki, bir veqan pəhrizdə olanlar B12 ilə zənginləşdirilmiş qidaları yeməlidirlər və ya pəhriz əlavəsi almalıdırlar.
Çingiz Həsənov
Filmoqrafiya
39. Qartal yuvası (film, 2019) (sənədli film) quruluşçu rejissor;Milli Qəhrəman Seymur Məmmədov haqqında
Veqan qidalanma
Qidalanma
Amerika Qidalanma və Dieta Akademiyası (əvvəllər Amerika Dietik Birliyi kimi tanınır), Kanada Diyetistləri və İngilis Diet Birliyi, yaxşı planlaşdırılmış vegetarian dietlərinin insan qidasına olan bütün tələblərinə cavab verə biləcəyini və həyatın bütün mərhələlərində, o cümlədən hamiləlik dövründə, laktasiya, körpəlik, uşaqlıq və yeniyetməlik dövründə uyğundur , Alman Qidalanma Cəmiyyəti uşaqlar, yeniyetmələr və ya hamiləlik və ana südü ilə qidalanma zamanı veqan dieti tövsiyə etmir. Amerika Qidalanma və Dieta Akademiyası, yaxşı planlanmış veqan dietlərin, böyüklər və idmançılar üçün də uyğun olduğunu və veqan dietlərin xərçəng kimi müəyyən sağlamlıq vəziyyətləri riskini azalda biləcəyini əlavə etdi. 220px|thumb|right|Amerika Diet Assosiasiyasının təklifləri əsasında Veqan qida piramidası
Bir veqan pəhrizinin lazımi miqdarda B12 vitamini, omega-3 yağ turşuları, D vitamini, kalsium, yod, dəmir və sinklə kifayətlənməsini təmin etmək üçün xüsusi diqqət tələb oluna bilər. Bu qidalandırıcılar, yalnız B12 ilə zənginləşdirilmiş veqan qidalarından və ya əlavələrdən əldə edilə bilən B12 vitamini istisna olmaqla, bitki qidalarında mövcud ola bilər. Yod, yodlaşdırılmış duzun istifadəsi kimi əlavələri də tələb edə bilər.
B12 vitamini
B12 vitamini bitkilər və ya heyvanlar tərəfindən deyil, torpaqda, nəcisdə, çirkli suda, heyvanların bağırsaqlarında olan bakteriyalar tərəfindən və ya laboratoriyalarda hazırlanır. , buna görə bitki qidaları B12-nin etibarlı mənbəyi deyildir. Böyük Britaniyanın Veqan Cəmiyyəti, Vegetarian Resurs Qrupu və Tibb üzrə Həkimlər Komitəsi, hər bir veqanın ya B12 möhkəmləndirilmiş qidalardan və ya əlavədən istifadə edərək kifayət qədər B12 istehlak etməsini tövsiyə edir.
B12 vitamini çatışmazlığı potensial olaraq olduqca ciddidir, meqaloblastik anemiyaya, sinirin pozulmasına və dönməz nevroloji zədələrə səbəb olur. B12 qaraciyərdə çox miqdarda saxlanıldığından, yetkinlərdə çatışmazlıq yalnız B12 olmayan bir pəhriz qəbul edildikdən illər sonra başlaya bilər. Bu yetəri qədər B12 depolamamış körpələr və gənc uşaqlar üçün B12 çatışmazlığının başlaması daha sürətli ola bilər və buna görə də veqan uşaqlar üçün əlavələr çox vacibdir.
Sübutlar göstərir ki, B12 vitamini əlavələri qəbul etməyən vegetarianlar kifayət qədər B12 istehlak etmir və tez-tez B12 vitamininin anormal aşağı konsentrasiyasına malik olurlar. Bunun səbəbi, istehkamlanmayan bitki qidalarında etibarlı miqdarda aktiv B12 vitamini ehtiva etməməsidir. Veqanlara aşağıdakı pəhriz seçimlərindən birini qəbul etmək tövsiyə olunur:
B12 kiçik müntəzəm dozalarda daha effektiv şəkildə udulur, bu da tələb olunan miqdarın tezlik azaldıqca tez artdığını izah edir.
ABŞ Milli Sağlamlıq İnstitutları körpələr üçün gündə 0.4 mikrogramdan, böyüklər üçün 2.4 mikrogramdan və körpələr üçün 2.8 mikrogramdan B12 qəbulunu tövsiyə edir. Avropa Qida Təhlükəsizliyi Təşkilatı, körpələr üçün 1,5 mikrogram, uşaqlar və böyüklər üçün 4 mikrogram, hamiləlik və bəslənmə müddətində 4.5 və 5 mikrogram səviyyəsində Adekvat Qarışıq qəbul etdi. Bu miqdarda bəzi ümumi səhər yeməyi taxılları, soya südü və ət analoqlarından ibarət B12 möhkəmləndirilmiş qidaları, eləcə də One-A-Day kimi ümumi multivitaminlərdən istifadə etməklə əldə edilə bilər. Bəzi B12 daxil edilmiş edilmiş qidalar, tövsiyə olunan B12 miqdarını təmin etmək üçün yalnız bir porsiya tələb edir.
B12-nin möhkəmləndirilmiş digər qidalarına bəzi badam südü, hindistan cevizi südü, digər bitki südü, qidalı maya, veqan mayonez, tofu və müxtəlif növ markalar və markalı veqan deli dilimləri, burgerlər və digər tərəvəz yağları aid edilə bilər.
Protein
Həzm edildikdə, bütün protein qidaları amin turşuları ilə təmin edir. Bitki qidalarının müxtəlif şəkildə qəbul edilməsi, insanın zülal və amin turşularına olan ehtiyacını ödəyə bilər. Vegetarian dietində protein yüksək olan qidalar paxlalılar (Lobya və mərcimək kimi), qoz-fındıq, toxum və dənli bitkilər (yulaf, buğda kimi) daxildir.
Omeqa 3 yağ turşuları
Əsas omega-3 yağ turşusu ALA-nın əsas veqan mənbələrinə qoz, kətan toxumu və kətan yağı, kanola (kolza) yağı, yosun yağı, çətənə toxumu və çətənə toxumu yağı, zeytun yağı və avokado daxildir.
Dəniz məhsulları olmayan diyetlər DHA və EPA kimi qeyri-vacib uzun zəncirli omega-3 yağ turşularında daha aşağıdır. Qısamüddətli əlavə ALA-da vasitəçi EPA-nın DHA-ya məhdud çevrilməsini təklif edən DHA səviyyələrini deyil, EPA səviyyələrini artırdığı göstərilmişdir. DHA ilə zəngin olan mikroalğa məhsullarından əldə edilən DHA əlavələri mövcuddur və insan bədəni də DHA-nı EPA-ya çevirə bilər. Omega-3 əvvəllər demansın yüngülləşməsinə köməkçi olacağı düşünülsə də, 2016-cı ildən etibarən effektivliyə dair yaxşı bir sübut yoxdur.
Yetkin vegetarianlar və ya veqanlarda DHA çatışmazlığı səbəbindən mənfi sağlamlıq və ya əqli təsirə dair az sübutlar olsa da, fetus və ana südü səviyyələri narahatlıq olaraq qalır. EPA və DHA əlavələrinin vegetarianlarda trombositlərin yığılmasını azaltdığı göstərilmişdir, lakin vegeterianlar üçün onsuz da aşağı olan ürək-damar xəstəlikləri və ölümləri ilə birbaşa əlaqə hələ müəyyən edilməmişdir.
Kalsium
Veqanlara gündə üç porsiyon, kalsium tərkibli bitki südü, yaşıl yarpaqlı tərəvəzlər, toxum, tofu və ya digər kalsiumla zəngin olan qidalar yeyib, zəruri hallarda bir kalsium əlavə etməsi tövsiyə olunur.
Kalsium, ən çox yayılmış insan böyrək daşlarının, kalsium oksalatın bir hissəsidir.Bəzi tədqiqatlar əlavə kalsium qəbul edən insanların böyrək daşlarının yaranma riskinin daha yüksək olduğunu və bu tapıntıların yetkinlərdə kalsium üçün tövsiyə olunan gündəlik suqəbuledici (RDI) təyin etmək üçün əsas kimi istifadə edildiyini göstərir.
Dəmir
Veqanların gündəlik olaraq dəmirlə zəngin qidalar və C vitamini yeməsi tövsiyə olunur. Bir neçə araşdırmada, veqanlarda qeyri-veqanlardan daha çox dəmir çatışmazlığından əziyyət çəkdikləri kimi hal aşkarlanmadı. Bununla birlikdə, heme (hemeqlobin yaradan maddələrdən biri) olmayan dəmirin aşağı udma dərəcəsi səbəbindən C vitamini mənbələri ilə birlikdə tünd yarpaqlı göyərti (və digər dəmir mənbələri) yemək tövsiyə olunur. Dəmir əlavələri, dəmirin udulmasını əngəllədiyi üçün kalsium və ya maqnezium kimi 2+ valentliyə (kimya) malik olan digər əlavələrlə fərqli vaxtlarda aparılmalıdır.
Kolin
Sübut çatışmazlığı səbəbindən heç bir ölkə vitamin kimi vacib bir qida olan kolin üçün tövsiyə olunan gündəlik suqəbuledici dərc etməyib. Avstraliya, Yeni Zelandiya və Avropa Birliyi milli qidalanma orqanlarında ümumi əhali arasında kolin çatışmazlığı ilə bağlı heç bir məlumat verilmədiyini qeyd edir. Bununla yanaşı, Avropa Birliyinin böyüklər üçün gündə 400 mq, ABŞ-da yetkin hamilə olmayan qadınlar üçün gündə 425 mq, yetkin kişilər üçün isə 550 mq kimi adekvat qəbullar mövcuddur.
Laboratoriya şəraitində yaradılan kolin çatışmazlığı qaraciyərin zədələnməsi, proqramlaşdırılmış hüceyrə ölümünə (apoptoz) başlamış qaraciyər hüceyrələrinin, habelə hamilə qadınlarda sinir sütunu qüsurlarının artması kimi sağlamlıq problemlərinə səbəb ola bilər. Bir araşdırmada, kişilərin 77% -i, premenopozal qadınların 44% -i və postmenopozal qadınların 80% -i kolin çatışmazlığı səbəbindən yağlı qaraciyər və ya əzələ ziyanını inkişaf etdirərək, mövzu xüsusiyyətlərinin pəhriz ehtiyacını tənzimlədiyini göstərir. Kolinin də iltihab əleyhinə olduğuna dair bəzi dəlillər var, lakin tapıntıları təsdiqləmək / təkzib etmək üçün əlavə tədqiqatlar lazımdır. Qeyd etmək lazımdır ki, bir çox multivitaminin tərkibində kolin adekvat suqəbuledici yoxdur.
Qaraciyər və yumurta kimi bir çox heyvan məhsulunda yüksək miqdarda kolin (müvafiq olaraq 355 mq / 3 oz və 126 mq / böyük yumurta), buğda mikrobu (172 mq / fincan), brussel cücərti (63 mq / fincan) və brokoli (62 mq / fincan) da yaxşı bir kolin qaynağıdır. Digər mənbələrə soya lesitini, gül kələm, ispanaq, möhkəm tofu, böyrək lobya daxildir.
D vitamini
D vitamininin bədəndəki əsas funksiyası kalsiumun udulmasının artırılmasıdır, buna görə də sümüklər üçün faydalıdır. Ayrıca prostat, ürək, qan damarları, əzələlər, endokrin bezlər və başqalarındakı reseptorlarla bağlanır.
Günəş işığı, zənginləşdirilmiş qidalar və əlavələr, vegetarianlar üçün D vitamininin əsas mənbəyidir. İnsanlar ultrabənövşəyi işığa (UB) cavab olaraq təbii olaraq D vitamini istehsal edirlər. Tam bulud örtüyü UV nüfuzunu 50%, xarici kölgə UV nüfuzunu 60% azaldır. UB işığı dəriyə 290 ilə 320 nanometr arasındakı dalğa uzunluğunda nüfuz edir, daha sonra D3 vitaminə çevrilir. Vitamin D2, günəş və ya sənaye ultrabənövşəyi işığa məruz qalan göbələklər pəhriz və ya əlavə D vitamini üçün bir seçim variantını təklif edə bilər.
D3 vitamini günəş işığına məruz qalan likenlər və ya yosunlar tərəfindən az miqdarda istehsal olunsa da, ticari miqdarda sənaye istehsalı məhduddur və 2019-cu ilə qədər əlavə məhsullar azdır.
70 yaşdan kiçik yetkinlər üçün D vitamini ilə tövsiyə olunan gündəlik müavinət 600 ilə 4000 IU, 70 yaşdan yuxarı olanlar üçün isə 800 ilə 4000 IU təşkil edir.
Günəş işığına məruz qalmaqla D vitamininin nə qədər istehsal olunduğuna dair məlumatlar müxtəlifdir.
Mikaela Louç
Bioqrafiya
Mikaela Louç Yamaykada anadan olub və Böyük Britaniyanın Surrey şəhərində böyüyüb. Daha sonra universitetdə təhsil almaq üçün Edinburqa köçür. Hazırda Edinburq Universitetində 4-cü kurs tələbəsidir.
Təşviqat
2019-cu ildə qız Extinction Rebellion (XR) ətraf mühit hərəkatının üzvü olur və 2019-cu ilin oktyabrında o, siyasətçilərdən iqlim böhranını dinləmələrini tələb etmək üçün XR etirazlarında iştirak etmək üçün Edinburqdan Londona gedir. O, öz təcrübələrini gündəliyinə qeyd edir. 2019-cu ildə keçirilən XR etirazında Mikaela Louç polisin etirazı dağıtmasına mane olmaq üçün Şotlandiyanın Extinction Rebellion Scotland səhnəsində təxminən 8 saat qalmalı olur. O və digər tələyə düşən etirazçılar daha sonra könüllü olaraq özlərini azad edirlər. Mikaela həmçinin Climate Camp Scotland ilə əməkdaşlıq edir.
BBC-yə müsahibəsində Mikaela Louç motivasiya nitqi söyləyib:
Sosial media vasitəsilə və Eco-Age üçün yazıçı kimi Loach ətraf mühit və irqi ədalət, davamlı moda və qaçqınların hüquqlarının müdafiəsi ilə məşğul olur. O, həmçinin Andrea Foksun Age of Plastic podkasti və Leyla Saadın Yaxşı Əcdad podkasti daxil olmaqla bir neçə podkastda qonaq olub. Loaç Sürixdə “Gənclər Karbon əleyhinə” konfransında çıxış edib. 2020-ci ildə Loaç, Coe BeKker ilə birlikdə YIKES podkastını qurur.
Aktivliyinə görə Loaç BBC-nin “Qadın saatı” siyahısına daxil edilmişdir.
Realizm (incəsənət)
200px|thumb|[[Jül Basten-Lepaj. «Oktyabr. Kartof yığımı» (1878) Viktoriya milli qalereyası, Melburn]] Realizm — incəsənətdə istiqamət, burada əsas iş həqiqətin özünəməxsus bərpasına yönəldir.
Realizm bədii hərəkatı ən tez Avropada yayıldı. İtaliyadakı real mövzular Coakkino Tom, Antonio Rotta və Cüzeppe Pelissa da Volpedo tərəfindən və Milanda, növbəti əsrin 50-60-cı illərindən etibarən bir qrup gənc rəssamın həyatı realistlik tendensiyalarına həyat verəcəkdir.
Do Bəralə
Əhalisi
2016-cı ilin məlumatına görə kənddə 203 nəfər yaşayır (53 ailə).
Dalnı adası
Dalnı adası — Kuril adalarının Kiçik Kuril cərgəsinə daxil olan ada. Sakit okean suları ilə əhatələnmişdir.
Coğrafiyası
Ada Şikotan adası sahilində yerləşən Dimitrov buxtasında yerləşir. Şikotan adasından 100 metr aralıda yerləşir. Bu buxtanın şimal-qərbində digər kiçik ada olan Srednı yerləşir.
Adanın adı buxtada yerləşən mövqeyi ilə əlaqədardır.
Obluçye
Obluçye (Облу́чье, אָבלוטשיע) — Rusiyanın Xabarovsk diyarında, Yəhudi Muxtar Vilayətində şəhər. Obluçye rayonunun mərkəzidir. Xilqan çayı (Amurun qolu) sahilindədir. Dəmiryol stansiyası və dəmiryol nəqliyyat müəssisələri var.
Dəccal
Dəccal — İslam dininə görə Qiyamət gününə, Mehdinin zühuruna yaxın çox nəhəng uzunqulağa minib zühur edərək insanları dindən uzaqlaşdıracaq əfsanəvi şəxs. Xristian dinində İsa peyğəmbərin düşməni.
1.Məhəmməd peyğəmbər demişdir:O kök, qırmızı üz olacaqdır
2.İmam Əli buyurur:o ağ eşşəyin üzərində gələcək.Və hamını özünə çəkəcək və elə bir fəryad edəcək ki şərdə və qərbdə olan cinlər bu fəryada gələcəklər.O insanları dindən uzaqlaşdıracaq və özünü Tanrı kimi tanıdacaq.
İstinadlar
الدجال (إسلام) Daddschal Masih ad-Dajjal fa:دجال Dajal Dajjal Dajjal മസീഹുദ്ദജ്ജാൽ Dajal Dajjal Dajjal Dajjal Даджаль தச்சால் Deccal
Selenoqrafiya
Selenoqrafiya
Selenoqrafiya (yun.selene-ay və grapho-yazıram)-Ay haqqında elmdir. Selenoqrafiya Ayın quruluşunu, strukturunu, litoloji tərkibini, hərəkətlərini, Ayda baş verən prosesləri tədqiq edir.
NGC 4248
NGC 4248, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. SBb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Tillo adası
Tillo adası —  Frans-İosif Torpağı arxipelaqı daxil olan ada. İnzibati cəhətdən Arxangelsk vilayətinin Primorski rayonu ərazisinə daxildir. Adanın maksimal hündürlüyü 10 metrdir.
Yerləşməsi
Arxipelaqın cənub-şərqində, Vilçek Torpağından 4 km aralıda yerləşir. Daues adasının ətrafında daha üç ada yerləşir: Derevyannıy, Mak-Kulta və Daues.
Təsviri
Uzunsov formaya malikdir. Uzunluğu 500 m-dir. Buzdan tam azaddır. Yüksəklik yoxdur. Ada coğrafiyaçı, geodeziyaçı, kartoqraf və general-mayor Aleksey Tillonun şərəfinə.
Çingiz Məmmədov (gizir)
Çingiz İlham oğlu Məmmədov — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Çingiz Məmmədov 1992-ci il iyulun 9-da Şəmkir rayonunun Yeniabad kəndində anadan olub. Onun qardaşı — Cavid Məmmədov də Vətən müharibəsində şəhid olub.
Hərbi xidməti
Azərbaycan Ordusunun giziri olan Çingiz Məmmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Çingiz Məmmədov oktyabrın 1-də Suqovuşan döyüşləri zamanı şəhid olub. Uzun müddət nəşi tapıla bilməyib. 18.12.2020-ci il tarixində dəfn lunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 24.06.2021-ci il tarixli Sərəncamına əsasən Çingiz Məmmədov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Çingiz Məmmədov ​ölümündən sonra "Kəlbəcərin azad olunmasına görə" medalı ilə təltif edildi.
REN TV
REN TV — Rusiyanın federal televiziya kanalı.
Tarixi
Televiziya şirkəti 1991-ci ilin avqustunda təsis edilib, lakin 1997-ci ilədək onun öz tezliyi olmamışdır və Pervıy kanal (27 dekabr 1991-ci ildən 31 mart 1995-ci ilədək - "Ostankino Channel One"), RTR və NTV telekanalları üçün yayımlar etmişdir. 1 yanvar 1997-ci ildən telekanal bütün Rusiya ərazisində yayımlanır.
Srednı adası
Srednı adası — Kuril adalarının Kiçik Kuril cərgəsinə daxil olan ada. Sakit okean suları ilə əhatələnmişdir.
Coğrafiyası
Ada Şikotan adası sahilində yerləşən Dimitrov buxtasında yerləşir. Şikotan adasından 500 metr aralıda qərarlaşır. Bu buxtanın şimal-şərqin digər kiçik ada olan Dalnı yerləşir yerləşir
Adanın adı buxtada yerləşən mövqeyi ilə əlaqədardır.
Və sonra biz rəqs etdik
"Sonra biz rəqs etdik" — 2019-cu ildə Levan Akinin rejissorluğu ilə çəkilmiş İsveç-Gürcüstan ortaq istehsalı olan dram filmidir. Filmdə əsas rolları Levan Gelbakiani, Baçi Valişvili və Ana Cavaxişvili canlandırmışlar.
Film, Gürcüstan Milli Rəqslər Ansamblının solistləri olan Merab və İrakli arasındakı rəqib münasibətlərinin romantik sevgi hisslərinə çevrilməsindən bəhs edir.
Filmin premyerası 2019-cu ildə Kann kinofestivalı çərçivəsində keçirilən Rejissor ikihəftəliyində baş tutmuşdur. İsveçdə filmin premyerası 13 sentyabr 2019-cu ildə, Gürcüstanda isə həmin ilin 9 noyabrında həyata keçirilmişdir. Gürcüstanda filmin premyerası homofobik qüvvələrin nümayişləri və asayişi pozmaq cəhdləri ilə müşayət olunmuşdur.
Film 92-ci Oskar mükafatlarında "Ən yaxşı xarici film" nominasiyasında İsveçi təmsil etmək üçün seçilmişdir.
Xülasə
Merab (Levan Gelbakiani) partnyoru Mari (Ana Cavaxişvili) ilə birlikdə Gürcüstan Milli Rəqslər Ansamblında çalışır. İraklinin (Baçi Valişvili) ansambl heyətinə qoşulmasından sonra onlar arasında güclü rəqabət yaranır və sonradan bu rəqabət romantik sevgi hisslərinə çevrilir.
Tənqidçilərin mövqeyi
Rəy aqqreqatoru olan Rotten Tomatoes saytında 14 tənqidçinin rəyi əsasında film, 93% təravətli balla qiymətləndirilmişdir. 2019-cu ilin iyulunda Odessa Beynəlxalq Film Festivalında "Sonra biz rəqs etdik" filmi Qran-Pri mükafatını qazanmış, izləyicilərin seçimi əsasında isə Ən yaxşı film və Ən yaxşı aktyor nominasiyalarında qalib seçilmişdir. 2019-cu ilin avqustunda Levan Gelbakiani filmdə canlandırdığı rola görə Sarayevo Film Festivalında Ən yaxşı aktyor nominasiyasında "Sarayevonun ürəyi" mükafatına layiq görülmüşdür. 2019-cu ilin oktyabrında film, Ən yaxşı bədii film nominasiyasında Ayris mükafatına layiq görülmüşdür.
Etirazlar
Filmin Gürcüstan premyerasının elan edilməsindən sonra ultra-konservativ və rusiyapərəst qruplar Tbilisi və Batumidə yayıma mane olacaqları ilə bağlı məlumat yaymışdılar. Bundan sonra Gürcüstan Daxili İşlər Nazirliyi vətəndaşların özünü ifadə azadlığının qorunacağı ilə bağlı bəyanat yaymışdı. Uşaqların Müdafiəsi İctimai Hərəkatının rəhbəri Levan Palavandişvili, rusiyapərəst iş adamı Levan Vasadze, Rusiya Yevgeni Primakov Fondunun rəhbəri Dimitri Lortkipanidze və ultra-millətçi Gürcü Marşı hərəkatının rəhbəri Sandro Breqadze "gürcü və xristian dəyərlərinə zidd" olan filmin yayımının qarşısını almaq üçün kinoteatrlara üz tutacaqlarını bildirmişdilər.
8 noyabr 2019-cu ildə Gürcüstan Daxili İşlər Nazirliyi premyeranın keçiriləcəyi "Amirani" kinoteatrını polis nəzarətinə vermiş və Tbilisi filarmoniyası ətrafına xüsusi təyinatlı hərbi qüvvələr toplamışdır. Polis qüvvələri "Amirani" kinoteatrının girişini nəzarətə götürmüşlər. Həmin gün bir qədər sonra Gürcü Marşı hərəkatının bir neçə yüz üzvü güc vasitəsiylə kinoteatra daxil olmağa çalışda da, polis iğtişaşçıların qarşısını almışdır. İğtişaşçılar kimliklərini gizlətmək üçün üzlərinə maskalar geyinmiş və polisə qarşı pirotexnikadan istifadə etmişlər.
Polis, Gürcüstan İnzibati Cinayətlər Kodeksinin 173 və 166-cı maddələrini pozduqlarına görə iki nəfəri həbs etmişdir. Nümayişçilər filmi izləmək üçün kinoteatra gəlmiş Gürcüstan Respublikaçılar Partiyasının liderlərindən biri olan David Berdzenişviliyə hücum etmişlər. İğtişaşçıların hücumu nəticəsində kinoteatrdan çıxan liberal-aktivist Ana Subeliani başından zədə almış və xəstəxanaya yerləşdirilmişdir.
Damiano Damiani
Damiano Damiani (23.7.1922, Pasiano – 7.3.2013, Roma) – italyan kinorejissoru.
Həyatı
Milan Zərif Sənətlər Akademiyasında boyakarlıq sinfi üzrə təhsil almışdır. 1946-cı il dən kinoda (quruluşçu rəssam, rejissor köməkçisi) işləmişdir. Sonrakı 10 il ərzində Ç. Dzavattininin rəhbərliyi altında ona şöhrət gətirən bir neçə qısa metrajlı sənədli film (“Afforinin bandası”, “İncəsənət və reallıq”, “Diskobol”, “Formula 2”, “Hərəkət edən rəsmin yaranması” və s.) çəkmişdir. “Zavallı sevgililər haqqında povest” filminin (1953, rejissor. K. Lidzani) ssenari müəlliflərindən biridir.
Fəaliyyəti
1960-cı ildən bədii kino sahəsində çalışmışdır (“Dodaq boyası”). Damianinin rejissorluq fəaliyyətində kəskin süjetli, dinamik (“Muzdlu qatil”,   1961; “Kim bilir?”, 1966) kinematoqrafiya meyilli sosial-psixoloji problematikaya (“Arturo adası” və “Həmyerlilərin görüşü”, hər ikisi 1963; “Sıxıntı”, 1964; “Olduqca çətin qız”, 1969) maraqla birləşir. 1960-cı illərin sonu – 1970-ci illərdə Damiani korrupsiya və mafiya mövzularına xüsusi diqqət yetirmiş, siyasi kinematoqrafın liderlərindən biri olmuşdur: “Bayquş gündüz gəlir”(1967), “Ən gözəl arvad” (1970), “Polis komissarının respublika prokuroruna etirafı” (1971, Moskva Beynəlxalq kinofestivalının mükafatı), “İstintaq bitmişdir: unudun” (1972), “Hakimləri niyə öldürürlər” (1975), “Mən qorxuram” (1977), “Diz çökmüş insan” (1979), “Xəbərdarlıq” (1980).
Neorealizm ənənələrini inkişaf etdirmiş Damiani ideal qəhrəmana inamı, romantik kolliziya və teatrallığa meyilliyi saxlamışdır. Digər filmləri: “Cirolimoni, Roma əjdahası” (1972), “Bir dahi, iki bacanaq və toyuq” (1976), “Qudbay və amin” (1978), “Pitseriya hazırlayan məkan va sitəsilə əlaqə” (1985), “Təhqiqat” (1987), “ Tutqun günəş”, “Qətl oyunu” (hər ikisi 1989), “Silahlı mələk” (1991); “Sözlər və qan” (1982), “Leninin qatarı” (1988) tele filmləri; “Sprut” (1984) teleserialı. F.Vançininin “Matteottinin qətli” (1973, Moskva Beynəlxalq kinofestivalının mükafatı) filmində baş rollardan birini oynamışdır.
Vüqar İsmayılov (əsgər, 1993)
Vüqar Eldar oğlu İsmayılov (15 sentyabr 1993; Mingəçevir, Azərbaycan — 6 oktyabr 2020; Suqovuşan, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Vüqar İsmayılov 1993-cü il senryabrın 15-də Mingəçevirdə anadan olub.
2011-2013-cü illərdə Bakı şəhərində, Qaraheybətdə hərbi xidmətdə olub…. Evli, 1 qız, 1 oğul atası idi.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Vüqar İsmayılov Talış Suqovuşan döyüşlərində savaşıb. 6 oktyabr 2020-ci ildə Suqovuşan istiqamətində şəhid olub. 17 oktyabr 2020-ci ildə Mingəçevir Şəhidlər Xiyabanında dəfn edilib.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Vüqar İsmayılov ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidlik və şücaət nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən, Vüqar İsmayılov ölümündən sonra "Suqovuşanın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Vüqar İsmayılov ölümündən sonra "Cəsur döyüşçü" medalı ilə təltif edildi.
Jagdpanther
Jagdpanther (“Hunting Panther”) Nasist Almaniyası ordusu Wehrmacht tərəfindən İkinci Dünya müharibəsi dövründə istifadə edilmiş və Panther tank şassisi üzərində hərəkət edən tank ovçusu. Hərəkət mənzili 250 km, maksimum sürəti saatda 46 km, dayandırma sistemi iki təbəqəli bar olmuşdur.
Yaradılması
Bu ağır sinif tank qatili olan maşın 88 mm Pak 43 top və Panther tank şassisindən ibarət idi. 1942-ci ildə SdKfz 173 adı ilə sifariş edildi. İstehsalına 1944-cü ilin ilk aylarında başlandı və Hitler tərəfindən Jagdpanther (Azərbaycanca → “ovlanan panter”) adlandırıldı.
Maşın Tiger II tanklarının əsas silahı olan uzun lüləli 88 mm top və həmçinin mitralyoz kimi də istifadə olunan 7.92 mm MG 34 ilə silahlanmışdı. Tankın ön hissəsi əyri bir zirehlə örtülmüşdü. Jagdpanther tanklarının güc/çəki nisbəti həqiqətən çox yaxşı idi. Vasitənin istifadəsində olan top hər hansı bir müttəfiq tankını asanlıqla məhv edə bilərdi. Jagdpantherin aşağı silueti, nəqliyyat vasitəsinə asanlıqla gizlənmə şansı verir və onun müəyyənləşdirilib vurulmasını çətinləşdirirdi. Panther tankının şassisini istifadə etməyin ən vacib səbəbi bu mexaniki komponentin az problem yaratması idi.
İki modeli ayırd etmək çox asan idi. Onlardan birində topun ətrafındakı zireh qaynaqla bağlanmış, digərində isə boltlar istifadə edilmişdir. Pak 43/4 modeli boltlu modeldə top kimi istifadə edilmişdir. İlk Jagdpantherlərin silah lülələri bir parçadan ibarət idi və sürücünün iki görmə çuxuru var idi. Daha sonra bu dəliklər birə endirildi.
İstehsalı
1944-1945-ci illər arasında cəmi 392 ədəd Jagdpanther istehsal edildi. Bu nəqliyyat vasitələri Şərq Cəbhəsində ağır tank məhv qrupları olaraq istifadə edildilər. Onlardan bəziləri müharibənin son dövrlərində Bulge Əməliyyatı zamanı istifadə edilmişdir. 12 Jagdpanther tankı Alman 654-cü Ağır Tank əleyhinə Batalyonuna (schwere Panzerjäger-Abteilung) aid olması səbəbiylə Normandiya əməliyyatı əsnasında ingilis qoşunlarına qarşı döyüşlərdə istifadə edilmişdir.
sağ|thumb|250px| Jagdpanther, İmperator Müharibə Muzeyinin (Imperial War Museum) əsas girişində
Dövrümüzdə qalanlar
Yalnız bir Jagdpanther işlək vəziyyətdədir. Bu vasitə İngilislər tərəfindən qurulan (Sdkfz Association) dərnəyi tərəfindən tapılmış və 4 illik bərpa müddətindən sonra istifadəyə verilmişdir.
Daha 9 dənəsi xilas edilə bilinsə də, onlar sadəcə olaraq sərgilənə bilirlər. Bunlardan bəziləri Londondakı İmperator Müharibə Muzeyi (Imperial War Museum), Münsterdəki Almaniya Tank Muzeyi (Deutsches Panzermuseum), Fransanın Saumur bölgəsində yerləşən Zirehlilər Muzeyi (Musée des Blindés) və Aberdində yerləşən Birləşmiş Ştatlar Ordusunun Təchizat Muzeyində (United States Army Ordnance Museum) sərgilənir.
Obninsk
Obninsk — Rusiyanın Kaluqa vilayətində şəhər. Protva çayı (Okanın qolu) sahilindədir. Dəmiryol stansiyası var. Dünyada ilk AES 1954-cü ildə Obninskdə tikilmişdir. Mühüm elmi mərkəzdir. Elmi-tədqiqat institutları, seysmoloji rəsədxana, tibb məktəbi, muzey və s. var.